KOMISSION ASETUS (EY) N:o 1294/94, annettu 3 päivänä kesäkuuta 1994, tiettyjen maataloustuotteiden jalostamisessa tuotettujen tavaroiden tuontiin sovellettavaa kauppajärjestelmää koskevista yksityiskohtaisista säännöistä



Virallinen lehti nro L 141 , 04/06/1994 s. 0012 - 0024

Suomenk. erityispainos Alue 3 Nide 57 s. 0229

Ruotsink. erityispainos Alue 3 Nide 57 s. 0229



KOMISSION ASETUS (EY) N:o 1294/94, annettu 3 päivänä kesäkuuta 1994, tiettyjen maataloustuotteiden jalostamisessa tuotettujen tavaroiden tuontiin sovellettavaa kauppajärjestelmää koskevista yksityiskohtaisista säännöistä EUROOPAN UNIONIN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden jalosta-misessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neu-voston asetuksen (EY) N:o 3448/93(1) ja erityisesti sen 13 artiklan, sekä katsoo, että neuvoston asetuksella (ETY) N:o 3034/80(2), sellaisena kuin se on viimeksi muutettuna komission asetuksella (ETY) N:o 572/91(3), vahvistetaan tiettyjen maataloustuotteiden jalos-tamisessa tuotettujen tavaroiden tuontiin sovellettavan, muuttuvia maksuosia ja lisämaksuja koskevan järjestelmän yksityiskohtaiset säännöt, asetuksen (EY) N:o 3448/93 21 artiklan mukaisesti asetus (ETY) N:o 3034/80 kumotaan asetuksen (EY) N:o 3448/93 13 artiklan mukaisesti annetun komission asetuksen voimaantulopäivästä, komission on näin ollen vahvistettava tietyille, mainittuun asetukseen kuuluville tavaroille yhtäältä niiden perustuotteiden tyyppi ja ominaispiirteet, joihin muuttuvan maksuosan laskemisessa olisi nojauduttava sekä niihin sovellettavat sokerin ja jauhon lisämaksut ja toisaalta tavaran valmis-tuksessa käytetyksi katsotun jokaisen mainitun perustuotteen määrä, olosuhteet huomioon ottaen on tarpeen ylläpitää kemiallisesti puhtaan fruktoosin tuonnista kannettavaa muuttuvaa maksuosaa, joka on otettu käyttöön tavanomaisten kilpai-luedellytysten palauttamiseksi neuvoston asetuksella (ETY) N:o 1436/90(4), jolla muutetaan asetusta (ETY) N:o 3033/80(5); on aiheellista yhdenmukaistaa tämä muuttuva maksuosa isoglukoosin maksuun, jonka kanssa fruktoosi voi kilpailla suoraan; sitä ei saa kuitenkaan soveltaa sellaisista kolmansista maista peräisin olevan fruktoosin tuontiin, joiden kanssa yhteisö on tehnyt kaupan alan suosituimmuussopimuksen, on vahvistettava minimimäärä sellaisten maksujen kannon välttämiseksi, joiden taloudellinen merkitys on vähäinen, ja tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 3448/93 3 artiklan 2 kohdassa tarkoitettujen hintaerojen vahvistamiseksi seuraavia maata-loustuotteita pidetään perustuotteina: - tavallinen vehnä, - durumvehnä, - ruis, - ohra, - maissi, - pitkäjyväinen esikuorittu riisi, jäljempänä 'riisi`, - valkoinen sokeri, - melassi, - maitojauhe, joka vastaa maidon ja maitotuotteiden maksuja laskettaessa sovellettavista tuoteryhmistä ja erityissäännöksistä 18 päivänä joulukuuta 1979 annetun neuvoston asetuksen (ETY) N:o 2915/79(6) liitteen I ryhmän N:o 2 johtotuotteen määritelmää, jäljempänä 'rasvaton maitojauhe (TJ 2)`, - maitojauhe, joka vastaa asetuksen (ETY) N:o 2915/79 liitteen I ryhmän N:o 3 johtotuotteen määritelmää, jäljempänä 'täysmaitojauhe (TJ 3)`, ja - voi, joka vastaa asetuksen (ETY) n:o 2915/79 liitteen I ryhmän N:o 6 johtotuotteen määritelmää, jäljempänä 'voi (TJ 6)`. 2 artikla Asetuksen (EY) N:o 3448/93 liitteen B taulukossa 1 tarkoitettujen tavaroiden valmistuksessa käytettyinä pidetyt perustuotteiden määrät vahvistetaan sellaisiksi kuin ne on ilmoitettu liitteessä I kunkin niihin liittyvän yhteisen tullitariffin erittelyn mukaisesti. Yhteisen tullitariffin koodeihin kuuluvien tavaroiden osalta, joista liitteessä I viitataan liitteeseen II, nämä määrät vahvistetaan sellaisiksi kuin ne on ilmoitettu liitteessä II. Viimeksi mainittujen tavaroiden osalta sovelletaan lisäkoodia tavaran koostumuksen mukaisesti, kuten liitteessä III on ilmoitettu. 3 artikla Sokeria (AD S/Z) ja jauhoa (AD F/M) koskevien lisämaksujen laskemista varten huomioon otettavat sokeri- ja viljamäärät luetellaan liitteen II B ja C kohdassa, vastaavasti siinä ilmoitettujen sakkaroosi-, inverttisokeri- ja/tai isoglukoosipitoisuuksien ja tärkkelys- ja/tai glukoosipitoisuuksien osalta. Asianosaisen tuojan pyynnöstä lisämaksu lasketaan tosiasiallisen pitoisuuden perusteella käyttämällä vastaavuussuhdetta, jossa 100 kilogrammaa valkoista sokeria vastaa 100 kilogrammaa sakkaroosia tai inverttisokeria sakkaroosina ja/tai isoglukoosina ilmaistuna, ja vastaavuussuhdetta, jossa 220 kilogrammaa vehnää vastaa 100 kilogrammaa tärkkelystä ja/tai glukoosia. 4 artikla CN-koodiin 1702 50 kuuluvien tavaroiden tuonnista kannettava muuttuva maksuosa on yhtä suuri kuin maksu, joka kannetaan CN-koodeihin 1702 30 10, 1702 40 10, 1702 60 10 ja 1702 90 30 kuuluvan isoglukoosin tuonnista ja joka on vahvistettu sokerialan yhteiseen markkinajärjestelyyn liittyvien sääntöjen mukaisesti. Edellä 1 kohdassa tarkoitettua muuttuvaa maksuosaa ei sovelleta niiden CN-koodiin 1702 50 kuuluvien tuotteiden tuontiin, jotka ovat peräisin sellaisista kolmansista maista, joiden kanssa yhteisö on tehnyt kaupan alan suosituimmuussopimuksen. 5 artikla Asetuksen (EY) N:o 3448/93 3 artiklassa tarkoitetut muuttuvat maksuosat ja 4 artiklassa tarkoitetut lisämaksut vahvistetaan nollaksi, jos näiden artiklojen mukaisesti saatu maksu 100 kilogrammalta tavaraa on vähemmän kuin 2,0 ecua. 6 artikla Tämä asetus tulee voimaan 1 päivänä elokuuta 1994. Kaikkiin yhteisön säädöksiin sisältyvät viittaukset asetukseen (ETY) N:o 3034/80 tai sen tiettyihin artikloihin on katsottava viittaukseksi tähän asetukseen tai tämän asetuksen vastaaviin artikloihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 1994. Komission puolesta Martin BANGEMANN Komission jäsen (1) EYVL N:o L 318, 20.12.1993, s. 18 (2) EYVL N:o L 323, 29.11.1980, s. 7 (3) EYVL N:o L 63, 9.3.1991, s. 24 (4) EYVL N:o L 138, 31.5.1990, s. 9 (5) EYVL N:o L 323, 29.11.1980, s. 1 (6) EYVL N:o L 329, 24.12.1979, s. 1 LIITE I >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE II >VIITTAUS KAAVIOON> >VIITTAUS KAAVIOON> LIITE III Liitettä II noudattaen laskettujen muuttuvien maksuosien lisäkoodit Huomautus: Muuttuvien maksuosien määriä julkistettaessa jäljempänä ilmaistuja koodeja edeltää luku 7. >VIITTAUS KAAVIOON> >KAAVION ALKU> (*) Tärkkelys/glukoosi Tavaran (sellaisenaan olevan) tärkkelyspitoisuus ja tärkkelyksen pilkkoutumistuotteiden pitoisuus - kaikki glukoosin polymeerit mukaan lukien -sekä mahdollisesti esiintyvä glukoosipitoisuus, glukoosin perusteella määritettynä ja tärkkelyksenä ilmaistuna (kuiva-ainetta, puhtausasteeltaan 100 %; muuntokerroin glukoosista tärkkelykseksi: 0,9). Edellisessä laskutoimituksessa on glukoosi kuitenkin otettava huomioon ainoastaan, kun glukoosin prosenttiosuus on suurempi kuin fruktoosin, jos glukoosin ja fruktoosin seos ilmoitetaan (missä tahansa muodossa) ja/tai jos se havaitaan tavarasta. (**) Sakkaroosi/inverttisokeri/isoglukoosi Tavaran (sellaisenaan olevan) sakkaroosipitoisuus, johon on lisätty kaikki sakkaroosina ilmoitetut glukoosin ja fruktoosin seokset (näiden kahden sokerimäärän aritmeettinen summa kerrottuna luvulla 0,95), ilmoitettuna (missä tahansa muodossa) ja/tai löydettynä tavarasta. Glukoosi on kuitenkin otettava edellisessä laskutoimituksessa huomioon fruktoosin pitoisuutta vastaavana pitoisuutena, jos fruktoosia esiintyy glukoosia pienempi määrä. Huom. Kaikissa tapauksissa ja kun ilmoitetaan laktoosin hydrolyysituote ja/tai sokereista löydetään galaktoosia, galaktoosia vaastava glukoosin määrä on vähennettävä glukoosin kokonaismäärästä ennen muiden laskemista. (***) Maitoproteiinit Osan tavarasta muodostavia kaseiineja tai kaseinaatteja ei lasketa maidon valkuaisaineiksi, jos tavarassa ei ole muita maitoperäisiä ainesosia. Tavaran pienempää kuin 1 painoprosentin maitorasvapitoisuutta ja pienempää kuin 1 painoprosentin laktoosipitoisuutta ei pidetä muina maitoperäisinä ainesosina. Tullimuodollisuuksia täytettäessä asianomaisen on tällöin merkittävä tähän tarkoitukseen varattuun tulli-ilmoitukseen: "ainoa maitoainesosa: kaseiini/kaseinaatti".>KAAVION LOOPU>